Dažinis dygminas

Dažinis dygminas (Carthamus tinctorius) – astrinių (Asteraceae) šeimos, dygminų (Carthamus) genties augalas.

Augalas iki 100 cm aukščio, žydi liepos–rugpjūčio mėn. Stiebas status, šakotas, plaukuotas. Lapai pražanginiai, plunksniškai karpyti, dygliuoti. Žiedynas – ryškiai geltonas arba oranžinis graižas.

Auginamas bei auga savaime Egipte, Viduržemio jūros kraštuose, Kaukaze, Pietų Amerikoje, Kinijoje, Kryme. Pramoninėms reikmėms daugiausia auginamas: Kazachstane, JAV, Meksikoje, Indijoje, Turkijoje. „World production of safflower seeds in 2018; World Regions/Crops/Production from pick lists“, United Nations Food and Agriculture Organization, Statistics Division (FAOSTAT). 

 Panaudojimas 

Aliejinis, dažinis augalas. Jo sėklų sudėtyje yra iki 35 % aliejaus, kuris vartojamas farmacijoje, kosmetikoje, dažų gamyboje. Dygminų silosu ir sėklų išspaudomis šeriami gyvuliai.

Naudojamas geltonos, raudonos ir šafrano spalvos dažiklių gamyboje, taip pat ir maisto pramonėje, pvz., karamelės gamyboje. Dažinis dygminas naudotas senovės Egipte jau prieš 3500 metų kaip dažiklis ir mumifikavimo priemonė.Ботанико-фармакогностический словарь. Под ред. К. Ф. Блиновой, Г. П. Яковлева. – М.: Высш. шк., 1990. – С. 234.

Dažinio dygmino vainiklapiai turi savyje skirtingų dažančių pigmentų – geltonų ir raudonų. Pigmentas kartaminas naudojamas tekstilės dažymui, maisto pramonėje. „Carthamus red; In: Compendium of Food Additive Specifications. Addendum 5. (FAO Food and Nutrition Paper – 52 Add. 5)“, FAO/WHO Expert Committee on Food Additives. 1997.

Dažinis dygminas naudojamas ir kaip aliejinga kultūra, kurios aliejus naudojamas margarino gamyboje.

Dažinio dygmino vainiklapiai, kaip komponentas, naudojami arbatų mišiniuose.

 Šaltiniai 

Kategorija:Astriniai
Kategorija:Dažiniai augalai
Kategorija:Aliejiniai augalai